gl gl gl gl gl fr gl gl gl gl gl gl hu gl gl en gl gl fi en gl fr gl gl gl gl gl gl gl gl gl gl gl gl gl ca gl gl gl gl gl gl gl gl gl gl gl gl gl gl gl gl gl gl gl gl es gl gl gl gl pt gl gl gl gl gl gl en en en en en en en en en en en en en en en en en en gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl es gl war gl gl gl gl gl gl gl es gl gl gl gl gl gl gl gl gl gl es es es en gl
Iniciativas Culturais e Deportivas Universitarias (INCUDE)
Mércores: Aproximación ao xadrez terapeutico.
Este mércores en Vila Concepción (Cambre) teremos a ocasión de mostrar aos interesados as nosas accións no xadrez terapéutico e os estudos que andamos a promover, moi especialmente o de xadrez e deterioro cognitivo co departamento de xerontoloxía da UDC.
Unha pequena presentación, comentarios e explicacións de xadrez e de "minixogos" baseados no mesmo.
O xadrez: ximnasio da mente.
INCUDE realizará a vindeira semana tres sesións para promocionar o xadrez na súa faceta de actividade saudable para o noso cerebro.
Como sabedes a entidade animou o proxecto do Departamento de Xerontoloxía sobre o beneficio do xadrez nas demencias (VER ESTUDO INICIAL). Na actualidade ademais de seguir con este estudo para o que se están a buscar fondos, a idea é iniciar outros no campo do xadrez e a saúde.
Pero centrándonos no positivo para o cerebro, as actividades, que se desenvolverán en Vila Concepción, grazas á colaboración do Concello de Cambre, son as seguintes:
Mércores 17. 19,00 — 21,00
Presentación do programa xadrez e alzheimer desenvolto nos últimos anos pola nosa entidade e o
Departamento de Xerontoloxía da Universidade da Coruña e dos resultados publicados na revista
A actividade deste día estará dirixida especialmente a maiores , pero non exclusivamente xa que diferentes estudos iniciais desenvoltos noutros lugares amosan a importancia de xogar durante anos.
Normas básicas de xadrez e partidas.
Volta ao xadrez. Explicación básica das normas dos torneos de xadrez animando á participación no
Torneo a celebrar o día seguinte. Realizaríase un torneo amigable para a aplicación práctica do
Anímate a asistir a todas ou algunhas das sesións e a disputar os torneos oficiais do sábado (hai que estar federado).
III TARDE DE XADREZ NO PAZO DE TOR
Data: 30 de xullo de 2022.
Lugar: Pazo de Tor - Monforte
Hora de inicio: 16,30. As partidas duraran unha hora aproximadamente e a continuación haberá unha visita polo interior e polos xardíns do Pazo. O horario previsto aparece no cartel.
Hora de entrega de premios aproximada: 18,00. Visita posterior.
Sistema de xogo: Suízo a 5 roldas.
Desempates: A sortear tras a derradeira rolda.
Ritmo de xogo: 5 minutos a finish.
Trofeo para o mellor.
Agasallo para todos os participantes.
Advertencia: Os participantes na proba autorizan a publicación dos sus datos persoais nos diferentes medios que a organización considere oportunos para a necesaria difusión do evento (resultados, clasificacións, participantes... etc.) así como a súa presencia nas fotos realizadas cos mesmos propósitos.
A participación leva aparellada a aceptación destas normas.
Inscrición: a través desta ligazón... PREME
Imaxes da primeira edición en 2019:
AVANCE ASALTO AO CASTELO DE VIMIANZO
O sábado 2 de xullo celébrase en Vimianzo o Asalto ao Castelo que chega xa a súa edición 25.
Como nos últimos anos a organización invitou a INCUDE a sumarse a esta actividade amosando o seu xogo Irmandiños.
Nos próximos días iremos ampliando información e para aqueles que queirades achegaros estas son as actividades a desenvolver na praza do concello:
1. Mostra de xogo de taboleiro Irmandiños.
Dende as 11,00 o noso xogo Irmandiños será o protagonista, aínda que levaremos algún xogo clásico como 3 en raia e muiño. O mellor recibirá unha taza coa imaxe do noso xogo.
2. Torneo de partidas rápidas de xadrez.
De 11,30 a 13,00 aproximadamente. Na praza do Concello. O premio será un trofeo.
3. Torneo de Clash Royale.
De 13,00 en adiante. O premio será unha tarxeta regalo de Google Play con valor de 15 euros.
Para o mellor das tres actividades anteriores entregaremos un trofeo.
4. Torneo online de xadrez.
Pola tarde. De 16,00 a 17,00. Será en lichess. Aberto por tanto a calquera interesado de calquera lugar do mundo. O premio será unha tarxeta regalo de Google Play con valor de 15 euros.
ASALTO AO CASTELO DE VIMIANZO Arena #qZGOaS0A • lichess.org
Queremos que o torneo sexa unha actividade anual e permanente no tempo e unha das ideas a barallar e a crecaión dunha entidade para a promoción do xadrez.
Se queres ir con nos, contacta en incude@udc.es para ver opcións de transporte.
Resultado Torneo Aniversario - Escolar
O pasado venres 10 finalizou o Torneo Aniversario, na súa categoría escolar. O torneo tras cinco roldas por sistema suizo tivo os seguintes resultados:
1 ANGEL, 4.5 8.0 13.0 13.5
2 NUNO, 4 9.5 16.0 12.5
3 OSCAR, 4 9.0 13.5 10.0
4 ALEX, 3.5 8.0 14.0 11.0
5 ZION, 3.5 7.5 13.5 12.0
6 MATEO, 3 9.0 13.5 11.0
7 SOFIA, 3 8.0 12.5 12.0
8 NARA, 2.5 9.0 14.5 8.5
9 SAMNTHA, 2.5 8.0 13.0 8.5
10 PABLO MARIÑO, 2.5 7.5 12.5 6.0
11 ARIADNA, 2.5 6.0 10.0 4.5
12 VALENTINA, 2 9.0 14.5 5.0
13 RODRIGO, 2 7.5 10.5 3.0
14 DIEGO, 2 7.0 11.5 7.0
15 TABATHA, 1.5 7.0 11.5 5.5
16 JOSE LUIS, 1 7.5 11.5 1.0
17 GERMANA, 1 6.5 9.5 4.0
18 ALFONSO, 0 6.0 10.0 0.0
TORNEO ONLINE DA UDC
Neste curso 2021-2022 imos tentar recuperar a normalidade. O primeiro é convocar unha nova edición do campionato interno de xadrez en liña da UDC!
Bases do Campionato Interno de Xadrez en Liña da Universidade da Coruña
1. Poderán participar todos os membros da comunidade universitaria da UDC: estudantado, persoal de administración e servizos, persoal de proxectos e convenios, e persoal docente e investigador. Poderán participar tamén os ex-alumnos da Universidade da Coruña.
2. A plataforma de xogo será www.chess.com. Os participantes deberán ter unha conta na devandita páxina, gratuíta, e poderán xogar as partidas tanto vía web como a través da aplicación para móbil.
3. O torneo dará comezo o 1 de novembro de 2021. Os participantes deberán ser membros do Club UDC na devandita plataforma xestionado polo usuario INCUDE. Para os que non sexan membros hai que enviar unha mensaxe ao enderezo de correo electrónico incude@udc.es indicando o seu nome, apelidos e usuario en chess.com. Esta mensaxe deberá enviarse dende o correo do dominio udc como xeito de comprobar a relación presente ou pasada coa universidade.
4. A inscrición é gratuíta e non hai límite de prazas.
5. O sistema de xogo será de dobre round-robin (todos contra todos con ambas cores), cunha fase previa de grupos e unha posterior fase final, en función do número de participantes. A fase final, de habela, comezará en canto rematen todos os grupos da fase previa. En cada grupo xogarase contra todos os rivais á vez e con ambas cores.
6. O ritmo de xogo será de tres días por xogada, sen dereito a vacacións.
7. Os sistema de desempate será o empregado por chess.com en primeiro lugar (sonnenberg-berger) e, de ser necesario, os seguintes desempates aplicados pola organización: (1) sonnenberg-berger, (2) maior número de victorias, (3) maior número de victorias con negras, (4) resultado particular, e (5) sorteo.
8. A organización resérvase o dereito de adxudicar o resultado dunha partida se cre que se está alongando de xeito malintencionado evitando innecesariamente a finalización do torneo.
9. Non está permitido empregar módulos, bases de finais, ou consultar a outros xogadores. Si están permitidos libros de aperturas ou libros de calquera outra temática tanto físicos como virtuais. As decisións da plataforma de chess.com con respecto as trampas son inapelables. Se a organización entende que un xogador está a empregar módulos, este será expulsado do torneo.
10. Premios: Trofeo para os tres primeiros.
11. A participación no torneo supón a aceptación das presentes bases.
Olimpiada Xogos de Enxeño
Colaboración coa Asociación Galega de Axedrecistas e a Casa das Ciencias.
Actividade de carácter aberto para tódolos interesados.
Horario das accións: 16,30 – 18,30
Pola situación COVID partimos do limite a 10 persoas mais monitor que teñen os museos.
A Mind Sports Association, é unha entidade que reune dende 2005 ás federacións internacionais dos deportes de mente mais recoñecidos, sendo as fundadoras as federacións de Damas, Xadrez, Bridge e Go. Aínda que o Bridge ten o recoñecemento de deporte universitario pola FISU, non hai na práctica bridge universitario en España, polo que serán os outros tres xogos a base da actividade.
ACTIVIDADE 1: ACTIVIDADE DE XADREZ
Sábado 4 de setembro: Partidas libres e clases de iniciación ao xadrez.
Domingo 5 de setembro: Torneo de partidas rápidas. Trofeo Promocion de Xadrez.
ACTIVIDADE 2: ACTIVIDADE DE DAMAS
Un xogo moi coñecido en España, pero onde xógase una modalidade non recoñecida internacionalmente.
Sábado 11 de setembro: Partidas libres e clases de iniciación ás damas (var. española).
Domingo 12 de setembro: Torneo de partidas rápidas. Trofeo Torneo Universitario Damas.
ACTIVIDADE 3: ACTIVIDADE DE GO
Moi pouco xogado en España, ainda que en case todas as cidades hai grupos de practicantes (como no caso da Coruña ou de Santiago). Son mais coñecidos os xogos de Othello ou o Reversi (que aparecía antes en versións antigas de Windows) que son unha versión reducida do Go. Neste caso e debido a longa duración das partidas de Go, o Torneo será os dous días e simultáneamente haberá explicacións e partidas de Othello e de Go en taboleiro reducido.
Sábado 18 de setembro: Torneo Universitario de Go.
Domingo 19 de setembro: Torneo Universitario de Go
Información para anotase na web dos Amigos da Casa das Ciencias:
XORNADA LUDICA DO LUGNASAD
Dende hai uns anos facemos algunha actividade lúdica nas principais festividades da tradición celta, aínda que coa COVID a cousa complicouse bastante.
Na noite do 31 de xullo ao 1 de agosto tiña lugar a festividade de Lugnasad, a asemblea ou xogos de Lug, e con esta antiga festa como excusa imos propoñer algunhas cousas:
Venres: Ven botar unhas partidas de xadrez de 19,30 a 20,30. Farémolo no Centro Comercial Los Rosales (1ª planta).
Sábado: Sendo unha festividade en honra a Lug, consideramos que o mellor é ir a Lugo, pero en vez de a capital iremos a Monforte de Lemos. Coa situación COVID pensamos que o mellor é que cada un vaia pola súa conta. Se ides todo o día recomendamos visitar o Museo do Ferrocarril ou o de Arte Sacra. Pola tarde dende as 16,30 xogaremos unhas poucas partidas de xadrez no xardín do Pazo de Tor e teremos unha visita especial para os participantes. Mira as bases desta tarde de xadrez AQUI.
Sábado e domingo: Se o que che vai e xogar online, este ano en vez do torneo de LOL que fixemos o ano pasado imos probar por primeira vez co Fortnite. Partidas eliminatorias sábado e domingo. As bases e inscrición a tedes nesta LIGAZON
E se gostas da maxia, estamos a ver como presentar a nova actividade de maxia de INCUDE o domingo 8 de agosto en Ares, facilitando que asista xante dos dous campus. Permanecede atentos á nosa web.
Nos últimos anos dende INCUDE temos realizadas varias actividades de maxia no Centro Universitario de Riazor. Un dos membros da nosa directiva era o estudante de socioloxía David Maestro, un mago que ten participado en diversos programas de televisión.
Agora, xa fora da Universidade, vai encargarse da dirección da Escola Universitaria de Maxia de INCUDE, collendo como modelo a escola de xadrez.
A nosa idea é facer festivais, shows e cursos e agardamos poder anunciar as primeiras actividades xa neste mes de marzo.
Iniciativas Culturais e Deportivas Universitarias (INCUDE)
Asociación de Estudantes da Universidade da Coruña (RAE-UDC nº 2013/001)
CIF G15411648 — Inscrita no rexistro provincial de asociacións co nº 1993-3205-1
Centro Universitario de Riazor
Rúa Almirante Lángara, s/n
Estatutos — Xunta Directiva